Rikunarita-ORG/Wikinium huggingface dataset:
# ஆண்டவன் கட்டளை (2016 திரைப்படம்)

| *ஆண்டவன் கட்டளை* |
| --- |
| இயக்கம் | எம். மணிகண்டன் |
| தயாரிப்பு | ஜி. என். அன்புச் செழியன் |
| திரைக்கதை | * அருள் செழியன்
* எம். மணிகண்டன்
* அணுச்சரண்
 |
| இசை | கே |
| நடிப்பு | * விஜய் சேதுபதி
* ரித்திகா சிங்
* பூஜா தேவரியா
 |
| ஒளிப்பதிவு | என். சண்முக சுந்தரம் |
| படத்தொகுப்பு | அணுச்சரண் |
| கலையகம் | * கோபுரம் பிலிம்சு
* திரிபல் ஆர்ட்சு
 |
| விநியோகம் | சிறீ கிரீன் தயாரிப்பகம் |
| வெளியீடு | 23 செப்டம்பர் 2016 (2016-09-23) |
| ஓட்டம் | 146 நிமிடங்கள் |
| நாடு | இந்தியா |
| மொழி | தமிழ் |

**ஆண்டவன் கட்டளை** எம். மணிகண்டன் இயக்கத்தில் 2016 ஆவது ஆண்டில் வெளிவந்த ஓர் இந்தியத் தமிழ்த் திரைப்படமாகும். விஜய் சேதுபதி, ரித்திகா சிங் ஆகியோர் முக்கிய வேடங்களிலும், பூஜா தேவரியா, நாசர், யோகி பாபு ஆகியோர் இதர துணை வேடங்களிலும் நடித்த இத்திரைப்படத்திற்கு இசை அமைத்தவர் இசையமைப்பாளர் கே. 2016 செப்டம்பர் 23 அன்று வெளியான இத்திரைப்படம் வணிக ரீதியாக வெற்றியைப் பெற்றது.

## நடிகர்கள்

* விஜய் சேதுபதி - காந்தி ஆறுமுகம்
* ரித்திகா சிங் - கார்மேகக் குழலி
* பூஜா தேவரியா - ஆர்த்தி
* நாசர்
* யோகி பாபு - முத்துப்பாண்டி செல்வம்
* ஜார்ஜ் மரியான்- வழக்குரைஞர்
* சிங்கம்புலி - குமரேசன்
* ஏ. வெங்கடேஷ்
* எஸ். எஸ். ஸ்டான்லி - குமார்
* சிவஞானம் அரவிந்தன் -நேசன்
* சாந்தக் குமார்
* வினோதினி வைத்தியநாதன் - உதவி வழக்குரைஞர்
* முத்துராமன் - மண்டல கடவுச்சீட்டு அலுவலர்
* சீனு மோகன் - கடவுச்சீட்டு அலுவலகப் பணியாளர்
* ரமேஷ் திலக் - கடவுச்சீட்டுத் தரகர்
* நமோ நாராயணன் - விஜி
* ஆர். என். ஆர். மனோகர் - அமைச்சர்

## பாடல்கள்

| ஆண்டவன் கட்டளை |
| --- |
| இசை
கே |
| வெளியீடு | 12 செப்டம்பர் 2016 |
| ஒலிப்பதிவு | 2016 |
| இசைப் பாணி | திரையிசைப் பாடல்கள் |
| நீளம் | 23:32 |
| மொழி | தமிழ் |
| இசைத்தட்டு நிறுவனம் | சோனி மியூசிக் இந்தியா |
| இசைத் தயாரிப்பாளர் | கே |
| கே காலவரிசை |
|

|  |  |  |
| --- | --- | --- |
| '**கம்மாட்டிப்பாடம் *(2016) | ஆண்டவன் கட்டளை | '**காசி *(2016) |

 |

ஒன்பது பாடல்கள் கொண்ட இத்திரைப்படத்திற்கு இசையமைப்பாளர் கே இசையமைத்திருந்தார். இப்படத்தின் பாடல்களை பென்னி தயாள், அந்தோணிதாசன், ஜனனி, கே, ஆகியோர் பாடியுள்ளனர். பாடல்கள் 2016 செப்டம்பர் 12 அன்று வெளியானது.

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "வாழ்க்கை ஒரு ஒட்டகம்"   | பென்னி தயாள் | 3:57 |
| 2. | "எலந்தைப் பழம்"   | யோகி சேகர் | 1:43 |
| 3. | "இம்சை ராணி"   | கார்த்திக் | 3:43 |
| 4. | "வாடகை வீடு"   | ஜீப்பி, தீபு,, பிலிப் சாசன், கே | 2:28 |
| 5. | "கார்மேகக் குழலி"   | ஜனனி | 2:38 |
| 6. | "108 தேங்காய்"   | கே | 2:24 |
| 7. | "காந்தி தாத்தா"   | தர்வின் குணா | 1:17 |
| 8. | "பொலம்பிங் பாடல்"   | கே | 2:04 |
| 9. | "யாரோ பெத்த பிள்ளை"   | அந்தோணிதாசன் | 2:38 |
| **மொத்த நீளம்:** | **23:32** |  |

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *ஆண்டவன் கட்டளை (2016 திரைப்படம்)*
# கோகுல் (இயக்குநர்)

| கோகுல் |
| --- |
|  |
| பிறப்பு | கோகுல் சென்னை, தமிழ் நாடு |
| கல்வி | இலயோலாக் கல்லூரி, சென்னை |
| பணி | திரைப்பட இயக்குநர், திரைக்கதை எழுத்தாளர் |
| செயற்பாட்டுக் காலம் | 2011 – தற்போது |

**கோகுல்** என்பவர் தமிழ்த் திரைப்பட இயக்குநர் ஆவார். 2011ல் நடிகர் ஜீவாவின் நடிப்பில் *ரௌத்திரம் (திரைப்படம்)* என்பதை இயக்கினார்.

விஜய் சேதுபதியின் நடிப்பில் இதற்குத்தானே ஆசைப்பட்டாய் பாலகுமாரா, கார்த்திக் சிவகுமார் நடிப்பில் காஷ்மோரா போன்ற திரைப்படங்களை இயக்கியுள்ளார்.

## திரைப்படங்கள்

| ஆண்டு | திரைப்படங்கள் | பணி | மொழி |
| --- | --- | --- | --- |
| இயக்குநர் | எழுத்தாளர் |
| 2011 | *ரௌத்திரம் (திரைப்படம்)* | Y | Y | தமிழ் |
| 2013 | *இதற்குத்தானே ஆசைப்பட்டாய் பாலகுமாரா* | Y | Y | தமிழ் |
| 2016 | *காஷ்மோரா* | Y | Y | தமிழ் |
| 2018 | *ஜூங்கா* | Y | Y | தமிழ் |

## மேற்கோள்கள்

## புற இணைப்புகள்

* ஐ.எம்.டி.பி இணையத்தளத்தில் கோகுல்
# ஸ்ரீராம் ராகவன்

| ஸ்ரீராம் ராகவன் |
| --- |
| ஒரு திரைப்பட விருது வழங்கும் விழாவில் இராகவன், 2019 |
| பிறப்பு | 22 சூன் 1963 (1963-06-22) மும்பை, மகாராட்டிரம், இந்தியா |
| பணி | திரைப்பட இயக்குநர் |
| செயற்பாட்டுக் காலம் | 2004-தற்போது வரை |

**ஸ்ரீராம் ராகவன்** (*Sriram Raghavan*) (22 சூன் 1963) இவர் ஓர் இந்தியத் திரைப்பட இயக்குநரும் திரைக்கதை எழுத்தாளரும் ஆவார். இவர் பாலிவுட் திரைப்படங்களில் பணிபுரிகிறார். வெற்றிகரமான சில மர்ம கதைகளை தயாரிப்பதில் பெயர் பெற்ற இவர், இந்தியத் தொடர் கொலையாளி ராமன் ராகவ் பற்றிய 45 நிமிட ஆவணபுனை கதையைத் தயாரித்தவரும், 2004 ஆம் ஆண்டில் ராம் கோபால் வர்மா தயாரித்த 2004 இந்தித் திரைப்படமான *ஏக் ஹசீனா தி* இயக்கியவரும் ஆவார். இவரது இரண்டாவது திரைப்படம் 2007-ஆம்ஆண்டில் வெளிவந்த *ஜானி கடார்* ஆகும். அவரது சமீபத்திய படம் *அந்ததுன்*(2018), சிறந்த படத்திற்கான *பிலிம்பேர்* விமர்சகர்கள் விருதை வென்றதோடு மட்டுமல்லாமல் நேர்மறையான விமர்சனங்களையும் பெற்று வணிக ரீதியாகவும் வெற்றிகரமான படமாக அமைந்தது. இத்திரைப்படம் 2018 ஆம் ஆண்டின் மிகவும் வெற்றிகரமான படங்களில் ஒன்றாகக் கருதப்படுகிறது.

## ஆரம்பகால வாழ்க்கை மற்றும் கல்வி

இவர் புனேயில் வளர்ந்தார், அங்கு புனித வின்சென்ட் உயர்நிலைப்பள்ளியில் பள்ளிப்படிப்பினை முடித்தார். புனேவில் உள்ள பெர்க்குசன் கல்லூரியில் பொருளாதாரம் பயின்றார்.

இவர் புனேயில் உள்ள இந்தியத் திரைப்படம் மற்றும் தொலைக்காட்சி கல்லூரியில் பட்டம் பெற்றவர் ஆவார். இவரது கல்லூரியின் சகாவான ராஜ்குமார் கிரானி,பட்டயப் படிப்பிற்கான *தி எய்ட் காலம் அஃபேர்* என்ற படத்திற்கு படத்தொகுப்பினைச் செய்தார். இத்திரைப்படம் தேசிய விருதினை 1987 ஆம் ஆண்டில் வென்றது. இவர் *சி.ஐ.டி* என்ற இந்திய தொலைக்காட்சித் தொடர் மற்றும் 2019 ஆம் ஆண்டில் வெளிவந்த *வார்* என்ற திரைப்படம் ஆகியவற்றின் எழுத்தாளரான ஸ்ரீதர் ராகவனின் சகோதரரும் ஆவார்.|

## தொழில்

ராகவன் புனே, இந்தியத் திரைப்படம் மற்றும் தொலைக்காட்சிக் கல்லூரியில் சேருவதற்கு முன்பு தனது தொழில் வாழ்க்கையை ஸ்டார் டஸ்ட் பத்திரிக்கையில் தொடங்கினார். ஆனால், இவர் இதில் ஆர்வம் இல்லாததால் வெளியேறினார். தனது படிப்பை முடித்துவிட்டு, ரகுவீர் யாதவ் உடன் ராமன் ராகவ் என்ற ஆவணப்படத்தை உருவாக்கினார். ராகவன் பின்னர் மற்றொரு த்ரில்லர் திரைப்படம் ஜானி கடாரை இயக்கினார், இது நீல் நிதின் முகேஷின் அறிமுகத் திரைப்படமாக அமைந்தது. இந்தப் படம் வசூல்ரீதியாக நல்ல வரவேற்பைப் பெறவில்லை என்றாலும், விமர்சகர்களிடமிருந்து பெரும் வரவேற்பைப் பெற்றது.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் ஸ்ரீராம் ராகவன்
* "Interview (2008)". CNN-IBN இம் மூலத்தில் இருந்து 2013-08-08 அன்று. பரணிடப்பட்டது..
# கானா (இசை ஊடக ஓடை சேவை)

கானா|  |
| உருவாக்குனர் | டைம்சு இன்டர்நெட் |
| வெளியீட்டு நாள் | ஏப்ரல் 2010 (2010-04) |
| தளங்கள் | * இணைய உலாவி
* விண்டோசு
* ஆண்ட்ராய்டு
* மேக் ஓஎஸ்
* ஐஓஎஸ்
 |
| உறுப்பினர்கள் |  150 மில்லியன் |
| வலைத்தளம் | gaana.com |

**கானா** (Gaana) இந்தியாவின் மிகப்பெரிய சந்தா அடிப்படையில் வணிக நோக்கில் செயல்படும் இசை ஊடக ஓடை வழங்கும் சேவையாகும், இதில் 200 மில்லியனுக்கும் அதிகமான மாதாந்திர சந்தா பயனர்களைக் கொண்டுள்ளது. இது இந்திய இசைகள், பன்னாட்டு இசைகளை வழங்கும் நோக்கில் ஏப்ரல் 2010 இல் டைம்சு இன்டர்நெட் மூலம் தொடங்கப்பட்டது. இதில் அசாமியம், வங்காளம், போச்புரி, ஆங்கிலம், குஜராத்தியம், இந்தி, கன்னடம், உருது, ஒடியா, மராத்தி, பஞ்சாபி, தமிழ், தெலுங்கு, மைதிலி, மலையாளம் மற்றும் பிற இந்திய பிராந்திய மொழிகள் உட்பட 21 இந்திய மொழிகளின் இசைகள் இடம்பெற்றுள்ளது.

கானா பயனர்கள் தங்கள் கேட்டல்வரிசைகளைப் பொதுவில் வெளியிட அனுமதிக்கிறது, இதனால் பயனர்களால் பிறரின் கேட்டல்வரிசைகளை பார்க்கவும் விரும்பினால் கேட்கவும் முடியும். ஆண்ட்ராய்டு, ஐஓஎஸ், விண்டோசு போன்ற அனைத்து பிரபலமான இயக்க முறைமைகளில் இதனின் செயலியை பயன்படுத்த முடியும். கானா செயலியின் விலை இந்தியாவுக்குள் ₹99 (ஐஅ$1.20) மாதத்திற்கு என்று தொடங்குகிறது, இந்தியாவிற்கு வெளியே கிடைக்காது. முன்பெல்லாம் செயலி 9 செப்டம்பர் 2022 வரை இலவசமாக கிடைத்தது, தற்போது இதனின் நிதி நெருக்கடிகளை சமாளிக்க முடியாமல் சந்தாவில் மட்டுமே கானா சேவைகளை வழங்குகிறது. கட்டண பதிப்பு விளம்பரமில்லா இசை, மீவரையொளியில் தரமான இசை ஆகியவற்றை வழங்குகிறது, இணைய இணைப்பற்று பயனர்கள் இருக்கும் வேலையில் பாடல்களைக் கேட்பதற்கு செயலிக்குள் பதிவிறக்கி அனுமதிக்கிறது.

## வரலாறு

முதலில் 21 சூன் 2005 இல் Gaana.com என்று ஆள்களப் பெயர் பதிவு செய்யப்பட்டு ஏப்ரல் 2010 இல் தொடங்கப்பட்டது.

கானா.காம் பிப்ரவரி 2013 இல் தென்னிந்திய இசை நிறுவனங்கள் சங்கத்துடன் 79 வெவ்வேறு இசை நிறுவனங்களில் இருந்து இசைக்கான உரிமைகளைப் பெற ஒரு கூட்டமைப்பை உருவாக்கியது. இதன் விளைவாக, கானா.காம் 45 மில்லியனுக்கும் அதிகமான பாடல்களின் அணுகல் பெற்றது. இதன் விளைவாக கானா டைம்சு இன்டர்நெட்டிற்கு ஆண்டுக்கு 5 மில்லியன் அமெரிக்க டாலர் வருவாய் ஈட்டுகிறது.

மைக்ரோமேக்சு அக்டோபர் 2015 இல் கானா.காம் இன் பங்குகளை வாங்கியது

இந்திய அரசாங்கம் டிக்டோக்கைத் தடைசெய்த பிறகு, 8 சூலை 2020 அன்று கானா ஆட்சாட்சு (HotShots) என்றழைக்கப்படும் ஒரு குறுங்கானொளி தளத்தை அறிமுகப்படுத்தியது. 2022 ஆம் ஆண்டில், கானாவை தன் கைவசப்படுத்த பார்தி ஏர்டெல் டைம்சு இன்டர்நெட் நிறுவனத்துடன் பேச்சுவார்த்தையை நடத்தியது.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
# சென்னை மாநிலம்

|  |
| --- |
| சென்னை மாகாணம் (1947–1950) சென்னை மாநிலம் (1950–1956 பிளவு, மீதமுள்ளவை 1969 இல் தமிழ்நாடு ஆனது) |
| இந்தியாவின் முன்னாள் மாநிலம் |
|

|  |  |  |
| --- | --- | --- |
| [[சென்னை மாகாணம்|←]]  | **1947–1969** |  → |

 |
| Location of தமிழ்நாடு மாநிலம்சென்னை மாநிலம் (1947-1953) |
| **வரலாறு** |  |
|  •  | சென்னை மாகாணத்தில் இருந்து சென்னை மாநிலம் | 1950 |
|  •  | கடற்கரை ஆந்திரா, இராயலசீமை ஆகியன ஆந்திர மாநிலமானது | 1953 |
|  •  | மலபார், தென் கன்னட மாவட்டங்கள் முறையே கேரளம், மைசூருடன் இணைவு | 1956 |
|  •  | தமிழ்நாடு என்ப் பெயர் மாற்றம் | 1969 |
| 1947 முதல் இந்திய மாநிலங்கள் |

தென்னிந்தியா (1953–1956) (மாநில மறுசீரமைப்புச் சட்டம் 1956), சென்னை மாநிலம் மஞ்சளில்
**சென்னை மாநிலம்** (*Madras State*) இந்தியக் குடியரசில் ஒரு மாநிலம். இது தற்கால தமிழ்நாட்டின் முன்னோடியாகும். பிரித்தானியாவின் இந்தியாவில் சென்னை மாகாணம் என்று வழங்கப்பட்ட பகுதிகள், 1950 இல் இந்தியா குடியரசானவுடன் சென்னை மாநிலம் என்றழைப்படலாயின. 1950 முதல் 1953 வரை ஒருங்கிணைந்த சென்னை மாகாணத்தின் அனைத்து பகுதிகளும் சென்னை மாநிலத்தில் இடம் பெற்றிருந்தன. இவையாவன - தற்கால தமிழ்நாடு, ஆந்திரப் பிரதேசத்தின் ஆந்திர மாவட்டங்கள், கர்நாடகத்தின் தெற்கு கனரா மாவட்டம் மற்றும் கேரளத்தின் மலபார் மாவட்டம். அக்டோபர் 1, 1953 இல் ஆந்திர மாவட்டம் சென்னை மாநிலத்திலிருந்து பிரிந்து தனி மாநிலமாகியது. 1956 இல் மொழி வாரியாக மாநிலங்களை அமைக்க மாநில புனரமைப்புச் சட்டம் (*States Reorgansiation Act*) கொண்டுவரப்பட்டது. இதனால் சென்னை மாநிலத்தின் கன்னடம் பேசும் பகுதிகள் கர்நாடக மாநிலத்துடனும், மலையாளம் பேசும் பகுதிகள் கேரளத்துடன் இணைக்கப்பட்டன. திருவிதாங்கூர் சம்ஸ்தானத்தின் பகுதியாக விளங்கிய நான்கு தாலுக்காக்களை உள்ளடக்கிய பகுதிகள் கன்னியாகுமரி மாவட்டம் என்ற பெயரில் சென்னை மாநிலத்துடன் இணைக்கப்பட்டது. 1959 இல் ஆந்திரப் பிரதேசத்துடன் ஏற்பட்ட எல்லை ஒப்பந்தத்தின் மூலம் திருத்தணி சென்னை மாநிலத்துடன் இணைக்கப்பட்டது. கண்டன் சங்கரலிங்க நாடார் சென்னை மாநிலம் என்பதை தமிழ்நாடு என்று பெயர் மாற்றம் செய்வதற்காக 78 நாட்கள் உண்ணா நோன்பிருந்து அக்டோபர் 13, 1956ல் உயிர் துறந்தார். 12 ஆண்டுகளுக்கு பிறகு 03.10.1966 க்கு முன்பே சென்னை மாநிலம் என்ற பெயர் தமிழ்நாடு என்று மாற்றப்பட்டது.

## மேலும் பார்க்கவும்

* சென்னை மாகாணம்
* தமிழ்நாடு
* தமிழ்நாட்டு முதலமைச்சர்களின் பட்டியல்
* ஆந்திரப் பிரதேசம்
* கேரளம்
* கருநாடகம்

## மேற்கோள்கள்
# ரிதம்

| *ரிதம் Rhythm* |
| --- |
|  |
| இயக்கம் | வஸந்த் |
| தயாரிப்பு | பிரமிட் நடராஜன் |
| இசை | ஏ. ஆர். ரகுமான் |
| நடிப்பு | அர்ஜுன் மீனா ஜோதிகா ரமேஷ் அரவிந்த் லட்சுமி நாகேஷ் |
| வெளியீடு | 15 செப்டம்பர் 2000 |
| நாடு |  இந்தியா |
| மொழி | தமிழ் |

ரிதம் (*Rhythm*) 2000 ஆம் ஆவது ஆண்டில் வெளிவந்த ஒரு தமிழ்த் திரைப்படமாகும். அர்ஜுன், மீனா நடித்த இப்படத்தை வஸந்த் இயக்கினார். ஜோதிகா, ரமேஷ் அரவிந்த், இலட்சுமி, நாகேஷ், மணிவண்ணன் ஆகியோர் முக்கிய வேடங்களில் நடித்துள்ளனர். நடிகை மீனாவுக்கு சிறந்த நடிகைக்கான சினிமா எக்சுபிரசு விருது கிடைத்தது.

## நடிகர்கள்

* அர்ஜுன்
* மீனா
* ஜோதிகா
* ரமேஷ் அரவிந்த்
* லட்சுமி
* நாகேஷ்
* ரம்யா கிருஷ்ணன்
* ராஜு சுந்தரம்

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *Rhythm*
# நெல்சன் திலீப்குமார்

| நெல்சன் திலீப்குமார் |
| --- |
|  |
| பிறப்பு | 21 சூன் 1984 (1984-06-21) |
| தேசியம் |  இந்தியா |
| படித்த கல்வி நிறுவனங்கள் | புதுக் கல்லூரி, சென்னை, சாந்தோம் மேல்நிலைப்பள்ளி. மைலாப்பூர் |
| பணி | திரைப்பட இயக்குநர், திரைக்கதை எழுத்தாளர் |
| செயற்பாட்டுக் காலம் | 2004– தற்போது வரை |
| பிள்ளைகள் | 1 |

**நெல்சன் திலீப்குமார்** (*Nelson Dilipkumar*) திரைப்படங்களில் **நெல்சன்** என்று அழைக்கப்படும் இவர் ஓர் இந்திய திரைப்பட இயக்குநரும், திரைக்கதை எழுத்தாளரும் ஆவார். இவர் முக்கியமாக தமிழ்த் திரைப்படங்களில் பணியாற்றுகிறார் . இவரது படங்கள் கருப்பு நகைச்சுவை மற்றும் ஒத்திசைக்கப்பட்ட நகைச்சுவை கதாபாத்திரங்களின் கூறுகளைக் கொண்டதாக அறியப்படுகின்றன. நெல்சன் தான் முதல் இயக்கிய கோலமாவு கோகிலா படத்திற்காக நோர்வே தமிழ்த் திரைப்பட விழாவில் சிறந்த திரைக்கதைக்கான விருதை வென்றார். தி டைம்ஸ் ஆஃப் இந்தியாவின் கட்டுரையில் 2018ஆம் ஆண்டின் நம்பிக்கைக்குரிய இயக்குனர்களில் இவர் பட்டியலிடப்பட்டார்.

## தொடக்க வாழ்க்கை

நெல்சன் சென்னையில் உள்ள புதுக் கல்லூரியில் காட்சி தொடர்பியல் (விசுவல் கம்யூனிகேஷன்) பட்டப்படிப்பு முடித்தவர். இவர் தனது திரை வாழ்க்கையை விஜய் தொலைக்காட்சியில் உதவிக் கதாசிரியராகத் தொடங்கினார். நெல்சனின் தந்தை 2018 நவம்பரில் காலமானார்.

## சான்றுகள்

## வெளி இணைப்புகள்

* ஐ.எம்.டி.பி இணையத்தளத்தில் நெல்சன் திலீப்குமார்
* டுவிட்டரில் நெல்சன் திலீப்குமார்
# குற்றமே தண்டனை

| *குற்றமே தண்டனை* |
| --- |
| சுவரிதழ் |
| இயக்கம் | மணிகண்டன். எம் |
| தயாரிப்பு | எஸ். ஹரிகர நாகநாதன் எஸ். முத்து எஸ். காளீஸ்வரன் |
| இசை | இளையராஜா |
| நடிப்பு | விதார்த் ஐஸ்வர்யா ராஜேஸ் |
| ஒளிப்பதிவு | மணிகண்டன். எம் |
| படத்தொகுப்பு | அனுச்சரண் |
| கலையகம் | டான் புரடக்சன் டிரைபல் ஆர்ட் புரடக்சன்ஸ் |
| விநியோகம் | கே.ஆர் பிலிம்ஸ் ஸ்கைலார்க் எண்டர்டைன்மென்ட் |
| வெளியீடு | 2016 செப்டம்பர் 2 |
| ஓட்டம் | 93 நிமிடங்கள் |
| நாடு | இந்தியா |
| மொழி | தமிழ் |

**குற்றமே தண்டனை**  (Kuttrame Thandanai) என்பது 2016 ஆம் ஆண்டு வெளிவந்த தமிழ்த் திரைப்படமாகும். இப்படத்தின் இயக்குநர் மணிகண்டன். எம் ஆவார். இத்திரைப்படத்தில் விதார்த், ஐஸ்வர்யா ராஜேஷ் மற்றும் பலர் நடித்திருந்தனர். இத்திரைப்படத்தை டான் புரடக்சன், டிரைபல் ஆர்ட் புரடக்சன்ஸ் ஆகிய நிறுவனங்கள் தயாரித்தன.

## கதை

நாயகன் விதார்த்துக்கு கண் பார்வையில் சிக்கல். அவரது பார்வை வீச்சின் சுற்றளவு மிகவும் குறைவு. குழாய் வழியாகப் பார்ப்பதைப்போலதான் அவரால் பார்க்க முடியும். பக்கவாட்டுக் காட்சிகள் தெரியாது. படிப்படியாக அந்தப் பார்வைத் திறனும் மறைந்துவிடும், கண் மாற்று அறுவை சிகிச்சை செய்து கொள்வது மட்டுமே தீர்வாக இருக்கும் என்கிறார் மருத்துவர். இதற்கு அவரது வருமானத்துக்கு மீறிய பெரும் தொகை தேவைப்படுகிறது.

விதார்த் வசிக்கும் வீட்டின் எதிரில் கீழ்தளத்தில் வசிக்கிறார் ஐஸ்வர்யா. அவரது வீட்டுக்கு ரகுமானும் மற்றொரு இளைஞரும் அவ்வப் போது வந்து போகின்றனர். திடீரென ஒரு நாள் ஐஸ்வர்யா கொலை செய்யப்படுகிறார். அதன் பின்பு என்ன நடந்தது, கொலை செய்தது யார், இதற்கும் விதார்த்தின் கண் பிரச்சினை தீர்ந்ததா என்பதே கதை.

## மேற்கோள்கள்
# பகிரி

| *பகிரி* |
| --- |
| சுவரொட்டி |
| இயக்கம் | இசக்கி கார்வண்ணன் |
| தயாரிப்பு | இசக்கி கார்வண்ணன் |
| கதை | இசக்கி கார்வண்ணன் |
| இசை | கருணாஸ் (பாடல்கள்) எஸ். என். அருணகிரி (பின்னணி) |
| நடிப்பு | * பிரபு ரணவீரன்
* சிராவ்யா
 |
| ஒளிப்பதிவு | வீரகுமார் |
| கலையகம் | லட்சுமி கிரியேசன்ஸ் |
| வெளியீடு | 16 செப்டம்பர் 2016 (2016-09-16) |
| நாடு | இந்தியா |
| மொழி | தமிழ் |

**பகிரி** (*Pagiri*) என்பது 2016 ஆம் ஆண்டு வெளியான இந்திய தமிழ் காதல் நகைச்சுவைத் திரைப்படமாகும். இசக்கி கார்வண்ணன் இயக்கிய இப்படத்தில் புதுமுகம் பிரபு ரணவீரன், சிராவ்யா ஆகியோர் நடித்துள்ளனர்.

## நடிகர்கள்

* முருகனாகப் பிரபு ரணவீரன்
* மதுவாக சிராவ்யா
* ரவி மரியா
* மதுவின் தந்தையாக ஏ. வெங்கடேஷ்
* டி. பி. கஜேந்திரன்
* அரசியல்வாதியாக கே. ராஜன்
* அரசியல்வாதியாக ஜி. மாரிமுத்து
* ஆதிரா
* முருகனின் தாயாக இராணி
* முருகனின் தந்தையாக சூப்பர்குட் சுப்பிரமணி
* காவல் அதிகாரியாக சரவண சுப்பையா
* வெங்கல்ராவ்
* பாவா இலட்சுமணன்
* மதுவின் தாயாக இராணி

## தயாரிப்பு

இந்தப் படம் வாட்சப்பின் விளைவுகள் மற்றும் விவசாயிகளின் இக்கட்டான சூழ்நிலைகளைப் பற்றியதாக உள்ளது.

## இசை

இப்படத்திற்கு கருணாஸ் இசையமைத்துள்ளார். இயக்குநர் வசந்தபாலன் இப்படத்திற்கான இசையை வெளியிட்டார்.

ஜீவன் மயில் அனைத்துப் பாடல்களையும் எழுதினார்.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "குடி குடி"   | கருணாஸ் | 4:01 |
| 2. | "மனசும் வயசும் (பெண்)"   | கிரேஸ் கருணாஸ் | 3:44 |
| 3. | "குடி குடி"   | ஜெயா மூர்த்தி | 4:01 |
| 4. | "மனசும் வயசும் (ஆண்)"   | பிரசன்னா | 4:14 |
| **மொத்த நீளம்:** | **16:00** |  |

## வெளியீடும் வரவேற்பும்

காவிரி ஆற்று நீர்ப் பிணக்கு காரணமாக, செப்டம்பர் 16 அன்று சென்னையில் *சதுரம் 2* உடன் சேர்ந்து இந்தப் படம் மாலை 6 மணிக்கு மட்டுமே வெளியிடப்பட்டது.

*டைம்ஸ் ஆஃப் இந்தியா* இப்படத்திற்கு ஐந்து நட்சத்திரங்களில் இரண்டு நட்சத்திர மதிப்பீட்டை வழங்கியது, மேலும் "விவசாயிகள் தண்ணீருக்காக போராடும் இந்த நேரத்தில், இந்த படம் ஒரு தவறவிட்ட வாய்ப்பாக உணர்கிறது" என்று கூறியது. *டெக்கான் குரோனிக்கிள்* படத்திற்கு அதே மதிப்பீட்டை வழங்கி, "இறுதியில், 'சாமானிய மக்களின் துயரங்கள்' என்ற கருத்துக்கு பகிரி ஒரு புதிய திருப்பமாகும், ஆனால் ஆழமற்ற நகைச்சுவை அது ஏற்படுத்தியிருக்கக்கூடிய தாக்கத்தை குறைத்துள்ளது." என்று எழுதியது. *தி நியூ இந்தியன் எக்ஸ்பிரசின்* ஒரு விமர்சகர் எழுதினார், "கதை ஒரு சுவாரஸ்யமான நையாண்டியாக மாறும் ஆற்றலைக் கொண்டிருந்தது, மேலும் இயக்குநர் வித்தியாசமாக சொல்ல முயற்சித்துள்ளார். ஆனால் எழுத்தில் சுறுசுறுப்பும் மற்றும் முத்திரையும் இல்லாதது இதை ஒரு சாதாரணமான படமாக மாற்றிவிட்டது" என்றார்.

## மேற்கோள்கள்
# எனக்கு வாய்த்த அடிமைகள்

| *எனக்கு வாய்த்த அடிமைகள்* |
| --- |
|  |
| இயக்கம் | மகேந்திரன் ராஜாமணி |
| தயாரிப்பு | சன் சுதர்சன் |
| கதை | மகேந்திரன் ராஜாமணி |
| இசை | சத்தோஷ் தயாநிதி |
| நடிப்பு | ஜெய் பிரணிதா கருணாகரன் காளி வெங்கட் |
| ஒளிப்பதிவு | மகேஷ் முத்துசாமி |
| படத்தொகுப்பு | கோபி கிருஷ்ணா |
| கலையகம் | வாசன் மூவீஸ் |
| வெளியீடு | 02 பிப்ரவரி 2017 |
| ஓட்டம் | 134 நிமிடங்கள் |
| நாடு | இந்தியா |
| மொழி | தமிழ் |

**எனக்கு வாய்த்த அடிமைகள்** (Enakku Vaaitha Adimaigal) மகேந்திரன் ராஜாமணி எழுத்து, இயக்கத்தில், சன் சுதர்சன் தயாரிப்பில் வெளியாகியிருக்கும் தமிழ்த்திரைப்படம்.இத்திரைப்படத்தில் ஜெய், பிரணிதா முன்னணி கதைப்பாத்திரங்களில் நடித்துள்ளனர். கருணாகரன், காளி வெங்கட், நவீன் ஆகியார் துணைப்பாத்திரங்களில் நடித்துள்ளனர்.இத்திரைப்படம் சத்தோஷ் தயாநிதியின் இசையில், மகேஷ் முத்துசாமியின் ஒளிப்பதிவில், கோபி கிருஷ்ணாவின் படத்தொகுப்பில் 2016 இல் தொடங்கி 2017 இல் வெளிவந்துள்ளது.

## நடிப்பு

* ஜெய்-கிருஷ்ணாவாக
* பிரணிதா-திவ்யாவாக
* கருணாகரன்-இரமேசாக
* காளி வெங்கட்-மொகிதீன் பாசாவாக
* நவீன் ஜார்ஜ் தாமஸ்- சௌம்யா நாராயணனாக
* தம்பி ராமையா -முத்து விநாயகமாக
* இராசேந்திரன்- கருப்பு ராக் ஆக
* ஆர்.என்.ஆர் மனோகர்-கிருஷ்ணாவாவின் அப்பாவாக
* ஜி. மாரிமுத்து - காவல் ஆய்வாளராக
* சந்தானம் -மதிப்புறுத்தோற்றத்தில்
* அஞ்சலி-சந்தியாவாக(மதிப்புறுத்தோற்றத்தில்)
* படவா கோபி -மதிப்புறுத்தோற்றத்தில்
* காமெடி பஜார் மாறன் - சௌம்யா நாராயணனின் நண்பனாக
* லொள்ளு சபா மனோகர்
* கூல் சுரேஷ் - ரிஷி ஆக

## கதை

இத்திரைப்படத்தின் கதை கைவிட்டுவிடும் காதலியா, கை கொடுத்துக்காப்பாற்றும் நண்பர்களா என்ற கருத்தைக் கொண்டுள்ளது. தொழிற்நுட்பவியல் துறையில் பணியாற்றும் கிருஷ்ணா (ஜெய்), தன்னுடன் பணியாற்றும் திவ்யாவை (பிரணிதா) காதலிக்கிறார். எதிர்பாராவகையில் கிருஷ்ணாவை கைவிட்டுவிடும் திவ்யா, மற்றொருவரை காதலிக்கின்றார். இந்த திருப்பத்தால் மனம் வெறுத்த கிருஷ்ணா தற்கொலை செய்துகொள்ள எண்ணுகின்றார். சாகும் முன் தனது உயிர் நண்பர்கள் மூன்று ஆகிய பேருக்கும் செய்தி அனுப்புகின்றார். மிகுந்த பதற்றத்தில் அவரின் மூன்று நண்பர்களும் கிருஷ்ணாவைத் தேடி விரைகின்றனர். நண்பனைக் காப்பற்றும் செயலில் ஈடுபட்ட அந்து மூன்று நண்பர்களும் சிக்கலில் மாட்டிக்கொள்கின்றனர். அந்த சிக்கலில் இருந்து அவர்கள் தப்பிக்க முடிந்ததா, கிருஷ்ணாவைக் காப்பாற்ற முடிந்ததா, கிருஷ்ணாவின் காதல் என்ன ஆயிற்று என்ற நிகழ்வுகள் நகைச்சுவையுடன் காட்டப்பட்டுள்ளன.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *எனக்கு வாய்த்த அடிமைகள்*
# எமன் (திரைப்படம்)

| *எமன்* |
| --- |
| சுவரொட்டி |
| இயக்கம் | ஜீவா சங்கர் |
| தயாரிப்பு | ஏ. சுபாஷ் கரன் பாத்திமா விஜய் ஆண்டனி |
| கதை | ஜீவா சங்கர் |
| இசை | விஜய் ஆண்டனி |
| நடிப்பு | விஜய் ஆண்டனி மியா ஜார்ஜ் தியாகராஜன் |
| ஒளிப்பதிவு | ஜீவா சங்கர் |
| படத்தொகுப்பு | வீர செந்தில் ராஜ் |
| கலையகம் | லைக்கா புரொடக்சன்ஸ் விஜய் ஆண்டனி பிலிம் கார்பரேசன் |
| வெளியீடு | 24 பெப்ரவரி 2017 |
| ஓட்டம் | 153 நிமிடங்கள் |
| நாடு | இந்தியா |
| மொழி | தமிழ் |
| ஆக்கச்செலவு | ₹15 கோடி (ஐஅ$1.8 மில்லியன்) |
| மொத்த வருவாய் | ₹65.58 கோடி (ஐஅ$7.7 மில்லியன்) |

**எமன்** (*Yaman (film)*) என்பது ஜீவா சங்கர் எழுதி இயக்கிய 2017 ஆண்டைய, இந்திய தமிழ் அரசியல் திரைப்படமாகும். இப்படம் லைக்கா புரொடக்சன்ஸ் மற்றும் விஜய் ஆண்டனி பிலிம் கார்பரேசன் ஆகிய நிறுவனங்களின் கூட்டுத் தயாரிப்பாகும். படத்தில் விஜய் ஆண்டனி, மியா ஜார்ஜ், தியாகராஜன் ஆகியோர் முதன்மைப் பாத்திரங்களை ஏற்று நடித்துள்ளனர், மேலும் சில்பா மஞ்சுநாத், சங்கிலி முருகன், சார்லி சுவாமிநாதன் ஆகியோரும் பிற பாத்திரங்களில் நடித்துள்ளனர். ஜீவா சங்கர் ஒளிப்பதிவையும் மற்றும் விஜய் ஆண்டனி இசையமைப்பு பணியையும் கூடுதலாக மேற்கொண்டுள்ளனர். இப்படம் 2017 பெப்ரவரி 24 அன்று வெளியானது. திரைப்படம் பெரும் அளவில் நேர்மறையான விமர்சனங்களைப் பெற்றது, இது ஒரு வெற்றிப்படமாக இருக்கும் என்று எதிர்பார்க்கப்படுகிறது.

## கதை

1980 களில் திருநெல்வேலியில் அரசியல் ஆர்வமுள்ள அறிவுடைநம்பி (விஜய் ஆண்டனி), கலப்பு திருமணம், உள்கட்சி அரசியல் மோதல் காரணமாக வஞ்சகமாக கொல்லப்பட, அதன்பிறகு அவர் மனைவியும் மனமுடைந்து தற்கொலை செய்துகொள்கிறார். பிறந்த உடனே பெற்றோரை இழந்ததால், எமன் என்ற பெயருடன் அழைக்கப்படும் தமிழரசனை (விஜய் ஆண்டனி) வளர்க்கிறார் சங்கிலி முருகன் சூழ்நிலையால் தமிழரசன் குற்றம், அரசியல் ஆகியவற்றில் நுழைகிறார். கிடைத்த வாய்ப்புகளை திறமையாக பயன்படுத்தி சூழ்ச்சிகளை வென்று பழிவாங்கும் அரசியல் கதைதான் எமன் திரைப்படம்.

## மேற்கோள்கள்
# ரூபாய் (திரைப்படம்)

| *ரூபாய் Rubaai* |
| --- |
| சுவரொட்டி |
| இயக்கம் | எம். அன்பழகன் |
| தயாரிப்பு | பிரபு சாலமன் |
| கதை | எம். அன்பழகன் |
| இசை | டி. இமான் |
| நடிப்பு | சந்திரன் ஆனந்தி |
| ஒளிப்பதிவு | வி. இளையராசா |
| படத்தொகுப்பு | ஆர். நிர்மல் |
| கலையகம் | காட் பிக்சர்சு |
| விநியோகம் | காசுமோ வில்லேச்சு |
| வெளியீடு | 14 சூலை 2017 (2017-07-14) |
| ஓட்டம் | 120 நிமிடங்கள் |
| நாடு | இந்தியா |
| மொழி | தமிழ் |

**ரூபாய்** (Rubaai) எம். அன்பழகன் இயக்கத்தில், 2017 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபு சாலமன் தயாரிப்பில், டி. இமான் இசையில், 14 ஜூலை 2017 ஆம் ஆண்டு வெளிவந்தது. இதில், சந்திரன், ஆனந்தி, சின்னி ஜெயந்த் மற்றும் பலர் நடித்துள்ளனர்.

## நடிகர்கள்

சந்திரன், ஆனந்தி, கிஷோர் ரவிச்சந்திரன், சின்னி ஜெயந்த், மனோகர், ஜி. மாரிமுத்து, வெற்றிவேல் ராஜா, ஹலோ கந்தசாமி, பரோட்டா முருகேஷ், தாஸ், மூணார் சுப்பிரமணி, ஞானவேல், மைனா பாலா.

## கதைச்சுருக்கம்

இரு நண்பர்களான பரணியும் (சந்திரன்) பாபுவும் (கிஷோர் ரவிச்சந்திரன்) சின்ன டிரக் ஓட்டும் தொழில் செய்பவர்கள். தேனியில் இருக்கும் அவர்கள், வண்டி கடனை கட்ட இயலாமல் போகிறது. அந்நிலையில், குங்குமராஜன் (சின்னி ஜெயந்த்) என்பவருக்கு வீடு மாற்றி கொடுக்கும் வேலையை செய்யும் பொழுது, அவரின் மகள், பொன்னியை (ஆனந்தி) காதல் செய்கிறான் பரணி. குங்குமராஜன் குடிபுகும் புது வீடு அவருக்கு கிடைக்காமல் போவதால், அந்த சின்ன டிரகிலேயே இரவு முழுவதும் பொருட்களுடன் சென்னையில் அலைய நேரிடுகிறது.

அதே சமயம், மணி ஷர்மா (ஹரிஷ்) பொலிஸிடமிருந்து தப்பிப்பதற்காக திருடிய பணத்தை அந்த சின்ன டிரக்கில் மறைத்து வைக்க நேரிடுகிறது.

வெகு நேரம் தேடியும் வீடு கிடைக்காமல் போன கோபத்தில், பொருட்களை நடுவீதியில் இறக்கி வைக்கும் பொழுது நிறைய பணத்தை பார்க்கும் குங்குமராஜனுக்கு மாரடைப்பு ஏற்பட்டு மருத்துவமனையில் அனுமதிக்கப்படுகிறார். அவர் குணமடைவதற்குள் கிடைத்த முக்கால்வாசி பணத்தை மூவரும் செலவு செய்துவிடுகிறார்கள். மணி ஷர்மாவும் போலீசும் பணத்தை தீவிரமாக தேட, பரணியும் பாபுவும் மாட்டிக்கொண்டார்களா என்பதே மீதிக் கதையாகும்.

## ஒலிப்பதிவு

இப்படத்தின் பின்னணி மற்றும் பாடல்களின் இசையை டி.டி. இமான் அமைத்தார். யுகபாரதி எழுதிய நான்கு பாடல்களை கொண்ட தொகுப்பு, சோனி மியூசிக் இந்தியா நிறுவனத்தால் 26 அக்டோபர் 2016 அன்று வெளியிடப்பட்டது.

## தயாரிப்பு

பிரபு சாலமனின் கயல் என்ற திரைப்படத்தில் நடித்த சந்திரனும் ஆனந்தியும் இந்த படத்தில் நடித்துள்ளனர். *பைசா* என்ற பெயருடன், 2015 ஆம் ஆண்டு துவக்கத்தில் தயாரிப்பு பணிகள் துவங்கின. அப்போது, படத்தின் பெயர் *பைசல்* என்று ஊடகங்களில் தவறாக வெளியானது. 2016 மத்தியில் படம் *ரூபாய்* என்று பெயரிடப்பட்டது.

## வெளியீடு

*பண்டிகை*, *ஜெமினி கணேசனும் சுருளிராஜனும், திரி* போன்ற படங்களுடன் 14 ஜூலை 2017 அன்று *ருபாய்* படமும் வெளியானது.*Rubaai* was released on 14 July 2017, alongside three other medium budget films, *Pandigai*, *Gemini Ganeshanum Suruli Raajanum* and *Thiri*.

## விமர்சனம்

காதல் மற்றும் அதிரடி காட்சிகளின் கலவை ரசிக்கும்படி அமையவில்லை என்றும், நல்ல முயற்சி என்றாலும், தவறுகள் பல இருப்பதாகவும், படம் சரியான வசூலை பெறவில்லை என்றும் விமர்சனம் செய்யப்பட்டது.

## மேற்கோள்கள்